Alajärven kaupunginkirjasto

Lehtimäen kirjasto

**OMATOIMIKIRJASTON KÄYTTÖSÄÄNNÖT**

1. Kirjaston omatoimiajalla tarkoitetaan aikaa, jolloin asiakkaat voivat käyttää kirjastoa itsenäisesti varsinaisten asiakaspalveluaikojen ulkopuolella. Omatoimiajalla on mahdollista lainata ja palauttaa aineistoa, noutaa varauksia, käyttää asiakastietokoneita ja kirjaston tiloja.
2. Omatoimikirjaston käyttöoikeus haetaan kirjallisesti. Päästäkseen kirjastoon omatoimiajalla asiakas tarvitsee kirjastokortin ja henkilökohtaisen tunnusluvun, jonka saa kirjastosta. Alle 15-vuotiaan asiakkaan omatoimikirjaston käyttöoikeuden hakee ja kirjaston käytöstä vastaa huoltaja.
3. Kortilla ja tunnusluvulla pääsee sisään vain kortin haltija (lapset vanhempien seurassa). Sisään ei saa päästää muita henkilöitä. Sisäänkirjautunut asiakas on vastuussa niin omasta kuin hänen mukanaan tulleiden henkilöiden käyttäytymisestä. Huoltaja vastaa alaikäisen lapsen käyttäytymisestä ja mahdollisista vahingoista.
4. Käyttäjät sitoutuvat noudattamaan asioidessaan Alajärven kaupunginkirjaston käyttösääntöjä ja omatoimikirjaston käyttösääntöjä sekä ylläpitämään asioidessaan siisteyttä ja järjestystä. Kirjasto on yleinen tila, jossa noudatetaan järjestyslakia (612/2003). Kirjaston käyttösääntöjen ja järjestyslain rikkominen voivat johtaa määräaikaiseen omatoimikirjaston käytön estoon. Rikkomuksista tehdään tarvittaessa rikosilmoitus poliisille.
5. Omatoimiajan alkaessa illalla klo 16.00 tai 19.00 kaikkien asiakkaiden on kirjauduttava sisään kirjastokortilla ja tunnusluvulla. Kirjastotilasta on poistuttava omatoimiajan päättyessä klo 21.00, kun kirjasto sulkeutuu. Tilaan jääminen aiheuttaa hälytyksen. Jos asiakas aiheuttaa toiminnallaan hälytyksen, hän on velvollinen korvaamaan siitä aiheutuneet kulut.
6. Omatoimiaikana kirjastossa ei saa järjestää kokoontumislaissa (530/1999) tarkoitettuja yleisiä kokouksia tai yleisötilaisuuksia, ellei näistä ole erikseen sovittu Alajärven kaupunginkirjaston kanssa.
7. Kirjastossa on tallentava kameravalvonta. Omatoimikirjaston kulun- ja kameravalvonta noudattavat tietosuojalakia (1050/2018).

**Omatoimikirjastot ovat avoinna joka päivä klo 7–21. Kirjaston asiakaspalvelun aukioloajat voit tarkistaa verkkosivuilta.**

**Sitoudun noudattamaan sääntöjä.**

 \_\_\_\_\_/\_\_\_\_\_20\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Asiakkaan nimi Kirjastokortin numero

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allekirjoitus

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Alle 15-vuotiaan lapsen huoltajan allekirjoitus Huoltajan nimenselvennys